ตะปูสกรูวทิ่มมือครับ ไม่ลึกแต่มีเลือดออกซิปๆที่ฝ่ามือ ผมควรจะไปฉีดบาดทะยักไหมครับ ฉีดล่าสุดปี59 โดนแมวกัดครับ
สวัสดีค่ะ อาการตะปูทิ่มมือ มีเลือดออกดังกล่าวมานั้น อาจเป็นช่องทางการรับเชื้อบาดทะยักได้ หากได้รับวัคซีนป้องกันบาดทะยักเข็มล่าสุดมาเกิน 5 ปีแล้ว ควรจะต้องไปรับวัคซีนกระตุ้นไปด้วยส่วนการดูแลแผลอื่นๆนั้น ถ้ายังมีแผลเปิด ควรใช้น้ำเกลือทางการแพทย์ทำความสะอาดแผล ใช้เบตาดีนเช็ดรอบๆ และใช้ผ้าสะอาดปิดแผลเอาไว้ ระวังการกระทบกระแทก แต่ถ้าแผลเปิดขนาดใหญ่ ควรไปพบแพทย์เพื่อประเมินบาดแผล อาจต้องรับยาฆ่าเชื้อป้องกันหรือเย็บแผลซ่อมแซมด้วย